Zaoberám sa skúmaním budúcnosti
zločinu a terorizmu
a, aby som pravdu povedal, bojím sa.
Desí ma, čo vidím.
Naozaj by som chcel veriť,
že technológie nám môžu priniesť technoutópiu,
ktorú nám sľúbili,
ale, viete,
celý život pracujem u polície,
a tak sa môj uhol pohľadu na niektoré veci zmenil.
Bol som mestským policajtom,
tajným vyšetrovateľom,
protiteroristickým stratégom
a pracoval som vo viac než 70 krajinách
po celom svete.
Videl som viac než dosť
násilia a zločineckých živlov
a ovplyvnilo to moje názory.
Moja práca s kriminálnikmi a teroristami
bola v skutočnosti veľmi poučná.
Naučili ma veľa a rád by som sa
s vami podelil o niektoré moje postrehy.
Dnes vám ukážem odvrátenú stranu
všetkých tých technológií, nad ktorými žasneme
a ktoré milujeme.
V rukách TED komunity
sú to úžasné nástroje,
ktoré prinesú zmenu k lepšiemu.
No v rukách samovražedných atentátnikov
môže budúcnosť vyzerať úplne inak.
Keď som bol ešte obchôdzkar,
začal som pozorovať technológie
a ako ich využívajú zločinci.
Vtedy bolo toto špičkovou technikou.
Smejete sa,
ale všetci drogoví díleri a ganstri,
s ktorými som sa stretol, mali tieto vecičky
oveľa skôr ako akýkoľvek policajt.
O dvadsať rokov neskôr zločinci stále používajú mobily,
ale budujú si tiež
vlastné mobilné siete,
ako táto, ktorú drogoví díleri rozmiestnili
po všetkých 31 mexických štátoch.
Majú zašifrovaný národný
rádiový komunikačný systém.
Zamyslite sa nad tým.
Zamyslite sa nad všetkými tými inováciami.
Zamyslite sa nad celou tou infraštruktúrou.
A potom porozmýšľajte nad týmto:
Prečo niekedy nechytím signál v San Franciscu? (Smiech)
Ako je to možné? (Smiech) Nedáva to zmysel. (Potlesk)
Konštantne podceňujeme
zločincov a teroristov.
Technika náš svet
čoraz viac otvára a väčšinou
je to pozitívne, ale táto otvorenosť
môže mať nechcené dôsledky.
Zoberme si teroristický útok na Bombaj z roku 2008.
Páchatelia boli ozbrojení
zbraňami AK-47, výbušninami a ručnými granátmi.
Granáty hádzali
na nevinných ľudí, ktorí jedli v kaviarňach
a čakali na vlaky domov z práce.
Ťažké zbrane však nie sú v teroristických operáciách ničím novým.
Zbrane a bomby nie sú ničím novým.
Rozdiel bol teraz v tom,
ako teroristi využili
moderné informačno-komunikačné technológie,
aby lokalizovali ďalšie obete a zabili ich.
Boli ozbrojení mobilnými telefónmi.
Mali BlackBerries.
Mali prístup k satelitným snímkam.
Mali satelitné telefóny a dokonca aj okuliare na nočné videnie.
No ich najväčšia inovácia bola asi táto.
Všetci sme videli podobné fotky
v televízii a v správach. Toto je operačné stredisko.
A teroristi si postavili vlastné operačné stredisko
na druhej strane hranice, v Pakistane,
kde monitorovali BBC,
Al-Džazíru, CNN a miestne indické stanice.
Sledovali aj internet a sociálne médiá,
aby mohli sledovať postup ich útokov
a koľko ľudí už zabili.
Všetko to robili v reálnom čase.
Inovácia teroristického operačného centra
umožnila teroristom mať neprekonateľný prehľad o situácii
a taktickú výhodu oproti polícii
a vláde.
Čo s ňou urobili?
Využili ju veľmi efektívne.
Niekedy počas 60-hodinového obliehania
teroristi chodili z izby do izby
a hľadali ďalšie obete.
Narazili na jeden apartmán na najvyššom poschodí
hotela, vykopli dvere
a za posteľou našli muža.
A opýtali sa ho:
„Kto si a čo tu robíš?“
A muž odpovedal:
„Som len nevinný učiteľ.“
Teroristi samozrejme vedeli,
že žiadny indický učiteľ by nebýval v apartmáne v hoteli Taj.
Zobrali mu občiansky preukaz
a zatelefonovali jeho meno do teroristického vojnového centra,
kde ho vyhľadali cez Google,
našli jeho fotku a zatelefonovali teroristom
v teréne a povedali:
„Je ten rukojemník zavalitý?
Má plešinu? Nosí okuliare?“
„Áno, áno, áno,“ odpovedali.
Operačné centrum ho našlo a mali zhodu.
Nebol to učiteľ.
Ale druhý najbohatší podnikateľ v Indii
a keď to zistili,
teroristická vojnová centrála dala príkaz
teroristom v teréne v Bombaji.
(„Zabite ho.“)
Strachujeme sa o svoje nastavenie súkromia
na Facebooku,
ale pravda je taká,
že naša otvorenosť môže byť použitá proti nám.
Teroristi to robia.
Vyhľadávač môže rozhodnúť o tom,
kto bude žiť a kto zomrie.
V takomto svete žijeme.
Počas obkľúčenia v Bombaji,
boli teroristi takí závislí na technike,
že niekoľkí svedkovia uviedli,
že počas toho, ako teroristi jednou rukou strieľali na rukojemníkov,
kontrolovali si správy v mobile
druhou rukou.
Nakoniec bolo 300 ľudí vážne zranených
a vyše 172 mužov, žien a detí
v ten deň prišlo o život.
Zamyslite sa nad tým, čo sa stalo.
Počas tohto 60-hodinového obliehania v Bombaji
10 mužov ozbrojených nielen zbraňami,
ale aj technológiami,
bolo schopných paralyzovať
20-miliónové mesto.
Desať ľudí zmrazilo 20 miliónov ľudí
a vedel o tom celý svet.
Toto dokážu radikáli urobiť s otvorenosťou.
Stalo sa to pred takmer štyrmi rokmi.
Čo by teroristi dnes dokázali s technikou,
ktorú máme k dispozícii?
Čo urobia zajtra?
Schopnosť jednotlivca ovplyvniť mnohých
rastie exponenciálne
a rastie k dobrému a aj k zlému.
Nie je to však len o terorizme.
Posun nastal aj v kriminalite.
Teraz môžete spáchať viac zločinov.
V minulosti to bol nôž a zbraň.
Potom kriminálnici začali prepadávať vlaky.
Vo vlaku ste mohli okradnúť 200 ľudí - dosť veľká inovácia.
Neskôr internet
umožnil ešte rýchlejší spád.
Mnohí z vás si pamätajú
nedávny hackerský útok na Sony PlayStation.
Vtedy bolo okradnutých vyše 100 miliónov ľudí.
Zamyslite sa nad tým.
Kedy bolo v dejinách ľudstva
možné, aby jeden človek
okradol 100 miliónov ľudí?
Nie je to samozrejme len o kradnutí vecí.
Zločinci môžu využívať techniku
aj inými cestičkami.
Mnohí si spomeniete na toto zlaté video
z minulej TED Talk,
no nie všetky quadrotorové roje sú také milé a chutné.
Všetky nemajú bubenícke paličky.
Niektoré môžu byť vybavené kamerami s vysokým rozlíšením
a zabraňovať sledovaniu protestujúcich,
alebo, ako vidíme v týchto filmových efektoch,
quadrotory môžu byť vybavené strelnými zbraňami
a samopalmi.
Malé roboty sú zlaté, keď hrajú na hudobných nástrojoch.
Keď letia v roji a naháňajú vás na ulici,
aby vás zastrelili, už nie sú také roztomilé.
Zločinci a teroristi samozrejme nebolí prvými,
kto dal robotom zbrane. Vieme, kde to začalo.
Ale prispôsobujú sa rýchlo.
FBI nedávno v Spojených štátoch zatkla
spojenca Al-Káidy,
ktorý chcel týmito diaľkovo ovládanými
lietadlami zhodiť trhavinu C4
na vládne budovy Spojených štátov.
Mimochodom, letia rýchlosťou vyše 950 km/h.
Zakaždým, keď sa objavý nový technický výdobytok,
zločinci ho hneď využijú.
Všetci sme videli 3D tlačiarne.
Vieme, že s nimi môžete tlačiť
z mnohých materiálov, od plastu
cez čokoládu po kov, a dokonca aj betón.
S veľkou presnosťou
som si minule urobil toto,
roztomilú malú kačičku.
No rozmýšľam,
tí ľudia, ktorí si na hruď pripevňujú bomby
a vyhadzujú sa do vzduchu,
na aké účely môžu použiť 3D tlačiarne?
Možno nejako takto.
Keď sa dá tlačiť z kovu,
môžete si vytlačiť toto
a
môžete si vytlačiť aj toto.
Británia, ktorú poznám, má veľmi prísne zákony o strelných zbraniach.
No do Británie si už viac nemusíte nosiť zbraň.
Prinesiete si len 3D tlačiareň
a vytlačíte si zbraň až tu
a samozrejme aj zásobníky na náboje.
No keďže sú tieto tlačiarne čoraz väčšie a väčšie,
čo si budete môcť vytlačiť?
Technika umožňuje výrobu väčších tlačiarní.
Postupom času
sa stretneme s novými technológiami ako „internet vecí“.
Každý deň prepájame viac a viac aspektov nášho života
s internetom, čo znamená,
že z „internetu vecí“ sa čoskoro stane
internet vecí, ktoré budú napádať hackeri.
Všetky fyzické predmety v našom svete
sa menia na informačné technológie
a to má radikálny vplyv na našu bezpečnosť,
pretožie viac prepojení na viac zariadení
znamená väčšiu zraniteľnosť.
Zločinci to vedia.
Vedia to aj teroristi a hackeri.
Ak ovládate kód, ovládate svet.
Takáto budúcnosť nás čaká.
Ešte tu nebol operačný systém
alebo technológia, ktorá odolala hackerskému útoku.
Je to znepokojujúce, pretože ľudské telo
sa teraz stáva informačnou technológiou.
Ako sme videli, meníme sa na kyborgov.
Každý rok sú do ľudí implantované tisíce kochleárnych implantátov
inzulínových púmp, kardiostimulátorov
a defibrilátorov.
V Spojených štátoch má 60 000 ľudí
zavedený kardiostimulátor, ktorý je pripojený na internet.
Defibrilátory umožňujú lekárovi
vyvolať pacientovi srdečný šok na diaľku,
ak to potrebuje.
Ale ak ho nepotrebujete
a niekto vám ho vyvolá,
nie je to dobré.
Pôjde sa samozrejme hlbšie ako ľudské telo.
V súčasnosti pracujeme na bunkovej úrovni.
Až do tejto chvíle boli všetky technológie,
o ktorých som hovoril, založené na kremíku, jednotky a nuly,
no existuje ďalší operačný systém:
pôvodný operačný systém - DNA.
A pre hackerov je DNA len ďalším operačným systémom,
ktorý môžu napadnúť.
Je pre nich veľkou výzvou.
Niektorí ľudia už pracujú na napadnutí softwaru života
a zatiaľčo väčšina z nich to robí pre dobré účely,
aby nám pomohli,
niektorí nie.
Takže ako to zločinci zneužijú?
So syntetickou biológiou sa dajú robiť šikovné veci.
Predpokladám, že sa napríklad presunieme
od narkotík založených na rastlinách
k syntetickým drogám. Načo nám sú ešte rastliny?
Stačí vziať DNA kód z marihuany,
makovíc či listov koky,
skopírovať a prilepiť ho
a vložiť ho do kvasiniek
a potom vezmete tie kvasinky
a budú vám vyrábať kokaín
alebo marihuanu alebo akúkoľvek inú drogu.
Takže využitie kvasiniek v budúcnosti
bude ešte veľmi zaujímavé.
Možno budeme mať veľmi zaujímavý chlieb a pivo,
v tomto 21. storočí.
Náklady na sekvencovanie ľudského genómu prudko klesajú.
Klesanie sledovalo tempo Moorovho zákona,
ale v roku 2008 sa niečo zmenilo.
Zlepšila sa technika
a teraz sekvencovanie DNA napreduje
5x väčšou rýchlosťou než Moorov zákon.
Pre nás to má významné dôsledky.
Trvalo nám 30 rokov, kým sme sa dostali
od zavedenia osobného počítača
na dnešnú úroveň kyberzločinu,
ale keď vidím, ako rýchlo biológia napreduje
a keďže zločincov a teroristov poznám dosť dobre,
s biozločinom sa tam v budúcnosti
dostaneme asi oveľa rýchlejšie.
Pre kohokoľvek bude jednoduché
vytlačiť si vlastný biovírus,
vylepšené verzie eboly, antraxu
alebo chrípky.
Nedávno sme videli, ako vedci
zvýšili silu vírusu vtáčej chrípky H5N1.
Na pôvodný vírus zomiera 70% infikovaných,
ale je ťažké ho získať.
Pomocou niekoľkých
genetických zmien
z neho vedci urobili zbraň
a teraz ho ľudia môžu chytiť oveľa ľahšie,
takže by nezomrelo niekoľko tisíc ľudí,
ale desiatky miliónov.
Ako vidíte, môžete vytvoriť
nové pandémie a vedci, ktorí pracovali s H5N1,
boli takí hrdí na svoje výsledky,
že ich chceli úplne zverejniť,
aby sa o tom každý mohol dozvedieť
a mať prístup k týmto informáciám.
Ide to však ešte ďalej.
Andrew Hessel, vedec zaoberajúci sa DNA,
správne poznamenal,
že ak sa liečba rakoviny,
moderné formy liečby rakoviny,
dokážu zamerať na jednu bunku a nechať ostatné bunky
okolo nej neporušené,
dokážeme potom ísť aj po bunke akéhokoľvek konkrétneho človeka.
Personalizovaná liečba rakoviny
je len druhou stranou personalizovaných biozbraní,
čiže môžete zaútočiť na jedného konkrétneho človeka,
napríklad všetkých ľudí na tejto fotke.
Ako ich v budúcnosti ochránime?
Čo robiť? Čo s tým máme robiť?
Tieto otázky dostávam vkuse.
Ak ma sledujete na Twitteri,
dnes tam budem tweetovať odpoveď. (Smiech)
V skutočnosti je to trochu komplexnejšie
a neexistuje žiadna zázračná pilulka.
Nemám odpoveď na všetko,
ale pár vecí viem.
Tesne po 11. septembri
najlepšie mozgy z oblasti bezpečnosti
dali hlavy dokopy
a vymysleli toto.
Ak očakávate, že ľudia, ktorí skonštruovali toto, vás ochránia
pred blížiacou sa robopokalypsou, (Smiech)
mali by ste sa zamyslieť nad záložným plánom. (Smiech)
To len tak. Porozmýšľajte nad tým. (Potlesk)
Polícia je v súčasnosti uzavretým systémom.
Každá krajina si ju riadi samostatne, aj keď hrozba je medzinárodná.
Polícia sa neglobalizuje. Aspoň zatiaľ nie
a náš súčasný systém zbraní, colníkov, veľkých brán a plotov
je zastaralý vzhľadom na nový svet, do ktorého vchádzame.
Ako sa teda pripraviť na špecifické hrozby
ako napríklad útok na prezidenta alebo premiéra?
Bežnou odpoveďou vlády by bolo
schovať všetkých vládnych predstaviteľov
do hermeticky uzavretých bublín.
Ale toto nebude fungovať.
Náklady na vytvorenie sekvencie DNA budú zanedbateľné.
Ktokoľvek ich bude mať a v budúcnosti ich budeme môcť mať všetci.
Môžeme sa na to možno pozrieť trochu radikálnejšie.
Čo by sa stalo, ak by sme vzali
DNA nášho prezidenta, nejakého kráľa alebo kráľovny
a poskytli ju skupine
niekoľko sto dôveryhodných vedcov, aby ju mohli
skúmať a vykonávať na nej penetračné testy,
aby pomohli hlavám štátov?
Alebo čo ak by sme ju poslali niekoľkým tisícom?
Toto je sporné a riskantné,
ale, čo ak by sme ju poskytli verejnosti?
Potom by sme mohli pomáhať všetci.
Už sme videli príklady toho, ako to fungovalo.
Na "Projekte správy o organizovanom zločine a korupcii"
pracujú novinári a občania
a využívajú crowd-sourcing
namiesto toho, aby míňali verejné zdroje,
ako to robia diktátori a teroristi,
a ako sme sme videli v dramatickejšom prípade
v Mexiku,
krajine sužovanej
50-tisíckami drogovo motivovaných vrážd
za posledných šesť rokov.
Zomiera tam toľko ľudí,
že si ani nemôžu dovoliť ich všetkých riadne pochovávať,
používajú preto neoznačené hroby,
ako tento pri Ciudad Juarez.
Čo s tým môžeme urobiť? Vláda si s tým nevie rady.
Aj keď veľa riskujú, mexickí občania
pracujú na účinnom riešení.
Bežní ľudia tam mapujú aktivitu drogových dílerov.
Či už si to uvedomujete alebo nie,
stojíme na prahu pretekov v technologickom zbrojení
pretekov v zbrojení medzi ľuďmi,
ktorí techniku používajú na dobro
a ostatnými, ktorí ju používajú na zlé.
Je to závažná hrozba a musíme sa na ňu pripravovať teraz.
Môžem vás uistiť, že teroristi a zločinci sa už pripravujú.
Osobne si myslím, že
namiesto malej elitnej skupiny
vysoko kvalifikovaných vládnych agentov
na ochranu nás všetkých,
by bolo oveľa lepšie
mať priemerných a bežných občanov,
ktorí by k problému pristupovali ako skupina
a rozmýšľali, čo môžeme urobiť.
Ak každý niečo urobíme,
myslím, že sa nám bude žiť lepšie.
Nástroje na zmenu sveta
máme každý v rukách.
Ako ich použijeme nezáleží len na mne,
ale na nás všetkých.
Takúto technológiu som nasadzoval často,
keď som bol policajtom.
V súčasnom svete je však zastaralá.
nezlepšuje sa, nefunguje globálne
a určite nefunguje virtuálne.
Videli sme paradigmatické posuny v zločinnosti a terorizme.
Vyžadujú si posun k otvorenejšej forme
a aktívnejšej účasti na presadzovaní zákona.
Takže vás pozývam, pridajte sa ku mne.
Verejná bezpečnosť je príliš dôležitá na to, aby sme ju nechali v rukách odborníkov.
Ďakujem. (Potlesk)
(Potlesk)